फिलिप लाम
फिलिप लाम(जर्मन उच्चारण: ˈfɪlɪp ˈlaːm; जन्म ११ नोभेम्बर १९८३) जर्मन फुटबलर हुन जो बुन्डेस लिगा क्लब बायर्न म्युनिखबाट डिफेन्डर वा डिफेन्सिभ मिड फिल्डरको रूपमा खेल्दछन् । लाम बायर्न म्युनिखका कप्तान समेत हुन् । फिलिप लाम फुटबलको डिफेन्स रेखामा एउटा वजनदार नाम हो । बायर्नलाई धेरै ट्रफी जिताएका अनुभवी लाम यसअघि राष्ट्रिय टिमका पनि कप्तान थिए जसको कप्तानीमै जर्मनीले २०१४ फिफा विश्वकप जितेको थियो । विश्वकप जितेपछी उनले राष्ट्रिय टिमबाट सन्यासको घोषणा गरेका हुन् । दायाँ खुट्टा विशेष चलाउने उनी पिचको दुवै छेउबाट खेल्न सक्षम मानिन्छन् । सुट वा पासको माध्यमद्धारा बललाई मैदानको एक छेउबाट पिचभित्र कट गर्ने उनको क्षमता उनलाई संसारकै उत्कृष्ट डिफेन्डरको सुचिमा राख्ने आधार हो । तीव्र वेग, ड्रिबल, सुन्दर ट्याकल र छोटो कद उनका विशेषताहरू हुन् । यिनै विशेषताका कारण उनलाई 'जादुयी तारा' भनिन्छ । फिलिप लामको कप्तानीमा रहेको रक्षात्मक घेरालाई तोड्न कुनैपनि विपक्षी टोलीलाई हम्मेहम्मे पर्ने गर्छ  ।

अन्तराष्ट्रिय जीवनवृत्ति
उनले सन् २००४ मा क्रोएसिया विरुद्ध खेल्दै जर्मनीको राष्ट्रिय टिमबाट डेब्यु गरेका थिए । उक्त खेलमा जर्मनीले क्रोएसियालाई २-१ ले हराएको थियो । त्यसपछि  २००४ को पोर्चुगलमा सम्पन्न युइएफए युरो मा जर्मनी समूह चरणबाटै बाहिरिएको थियो । लामले जर्मनीबाट ११३ वटा अन्तराष्ट्रिय खेलमा प्रतिस्पर्धा गर्ने क्रममा पाँच गोल गरेका छन् । नियमित कप्तान माइकल बालाक चोटग्रस्त बनेपछि २०१० फिफा विश्वकपमा उनले कप्तानीको मौका पाएका थिए जहाँ जर्मनी तेस्रो भयो । २०१४ फिफा विश्वकप जितेलगत्तै उनले राष्ट्रिय टोलीबाट सन्यास लिए ।

क्लब प्रदर्शन

सन्दर्भ सामग्रीहरू

बाह्य कडीहरू

:en:Philipp Lahm

जीवनी
जीवित मानिसहरू
जर्मनीका फुटबल खेलाडीहरू
सन् १९८३ मा जन्म
फिफा विश्वकप विजेता खेलाडीहरू
फिफा विश्वकप विजेता कप्तानहरू